CELEX: C2006/294/121
Language: fi
Date: 2006-12-02 00:00:00
Title: Asia T-278/06: Kanne 6.10.2006 — Yhdistynyt kuningaskunta v. komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/60
            
         Kanne 6.10.2006 — Yhdistynyt kuningaskunta v. komissio
   (Asia T-278/06)
   (2006/C 294/121)
   Oikeudenkäyntikieli: englanti
   Asianosaiset
   
      Kantaja: Ison-Britannian ja Pohjois-Irlannin yhdistynyt kuningaskunta (asiamiehet: E. O'Neill ja barrister H. Mercer)
   
      Vastaaja: Euroopan yhteisöjen komissio
   Vaatimukset
   
               —
            
            
               Euroopan maatalouden ohjaus- ja tukirahaston tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle tehdyn komission päätöksen 2006/554/EY (1) 1 artikla on kumottava siltä osin kuin sillä suljetaan yhteisörahoituksen ulkopuolelle Yhdistyneen kuningaskunnan vuosien 2001–2004 määrältään 1 351 441,25 punnan suuruiset, kirjanpitosarakkeessa ”voirasvat elintarvikkeiden jalostuksessa” mainitut menot ”valmistettujen määrien valvonnan puutteita määrien tarkastuksen osalta” koskevalla perusteella.
            
         
               —
            
            
               Euroopan yhteisöjen komissio on velvoitettava korvaamaan Yhdistyneen kuningaskunnan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että Euroopan maatalouden ohjaus- ja tukirahaston tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 27 päivänä heinäkuuta 2006 tehty komission päätös 2006/554/EY kumotaan osittain ja erityisesti on kumottava osa, joka koskee voirasvoja elintarvikkeiden jalostuksessa Yhdistyneessä kuningaskunnassa.
   Riita koskee hakijan komission asetuksen N:o 2571/97 (2) (jäljempänä komission asetus) 23 artiklan nojalla toteuttamia valvontatoimenpiteitä, kun tässä säännöksessä säädetään toimenpiteistä, jotka jäsenvaltioiden on toteutettava muun muassa sellaisen voiöljyn valmistuksessa ja käytössä, jota varten voidaan myöntää valtiontukea, kun sitä käytetään erikseen mainittujen konditoriatuotteiden ja kakkujen valmistuksessa.
   Komission asetuksen 23 artiklan 2 kohdassa säädetään voiöljyn valmistajille ”paikan päällä tehtävistä” tarkastuksista ”valmistettaessa voiöljyä — – siten, että kukin — – tarjous tarkastetaan vähintään kerran”.
   Komissio katsoo, että kantaja on laiminlyönyt suorittaa keskeiset tarkastukset siltä osin kuin komission asetuksen tulkinnan perusteella kantajalla on velvollisuus valmistamisen jälkeen fyysisesti tarkastaa yhdessä erässä olevan voiöljyn määrä tarjousta kohden. Kantaja väittää, että tällä varmistetaan tosiasiassa se, että kukin tarjous tarkastetaan ainakin kaksi kertaa. Kantaja väittää, että komissio nojautuu käsitteeseen määrän ”fyysisestä” tarkastamisesta, jota ei esiinny komission asetuksessa.
   Kantaja vetoaa kahteen kanneperusteeseen:
   
               a)
            
            
               Komissio on tehnyt oikeudellisen virheen siltä osin kuin riidanalainen päätös on yhteisen maatalouspolitiikan rahoituksesta annetun neuvoston asetuksen N:o 1258/1999 (3) (jäljempänä neuvoston asetus) 7 artiklan 4 kohdan ensimmäisen alakohdan vastainen, koska ei ole perustetta katsoa, ettei kyseisiä menoja olisi toteutettu komission asetuksen 23 artiklan 2 kohtaan sisältyvien yhteisön sääntöjen mukaisesti.
            
         
               b)
            
            
               Komissio on tehnyt oikeudellisen virheen siltä osin, että rahoituksen ulkopuolelle jätettävien menojen määrittäminen tapahtui vastoin neuvoston asetuksen 7 artiklan 4 kohdan neljättä alakohtaa.
            
         
      (1)  EUVL L 218, s. 12.
   
      (2)  Voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annettu komission asetus (EY) N:o 2571/97 (EYVL L 350, s. 3).
   
      (3)  Yhteisen maatalouspolitiikan rahoituksesta 17 päivänä toukokuuta 1999 annettu neuvoston asetus (EY) N:o 1258/1999 (EYVL L 160, s. 103).